钦定古今图书集成/明伦汇编/闺媛典/第067卷 > 刘氏女
## 钦定古今图书集成/明伦汇编/闺媛典/第067卷 > 刘氏女

按：《明外史列女传》：“钱塘刘氏女，少许字吴嘉谏，邻富
儿张阿官屡窥之。一夕缘梯入，女呼父母共执之，俟
旦讼官。张之从子倡言刘女诲淫，缚人取财，人多信
之。女泣告父曰：‘贼污我名，不可活矣。我当诉帝求直
耳’。即自缢，盛暑待验，暴日下无尸气。嘉谏初惑人言，
不哭，徐察之，知其诬也，伏尸大恸，女目忽开，流血泪”
数行，若对泣者。阿官延讼师丁二执前言。女傅魂于
二曰：“若以笔污我，我先杀汝。”二立死。时江涛震吼，岸
土裂崩数十丈，人以为女冤所致。有司遂杖杀阿官
及从子。